Αναγγελία Έναρξης Λειτουργίας Οδοντοτεχνικών Εργαστηρίων
Αναγγελία έναρξης λειτουργίας οδοντοτεχνικών εργαστηρίων από φυσικό και νομικό πρόσωπο
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος δεν πρέπει να έχει καταδικασθεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη.
Ο χώρος πρέπει να πληροί τους όρους εγκατάστασης και λειτουργίας των μηχανημάτων ώστε να διασφαλίζεται η υγεία και η ακεραιότητα των εργαζομένων (ρελέ ασφαλείας).
Ο ενδιαφερόμενος οφείλει να έχει στην κυριότητά του ή να μισθώνει οίκημα.
Στην άδεια δόμησης (ή οικοδομική άδεια) θα πρέπει να αναγράφεται η χρήση του κτιρίου ή του χώρου για την οποία ζητείται η αδειοδότηση ή σε κάθε περίπτωση αυτή που αναγράφεται στην ταυτότητα του κτιρίου σύμφωνα με το αρ. 5 του ν. 4067/2012 (Α΄ 79).
Ο χώρος πρέπει να πληροί τους κανόνες πυροπροστασίας.
Ο ενδιαφερόμενος οφείλει να δηλώσει υπεύθυνα τον οριζόμενο ως επιστημονικό υπεύθυνο του οδοντοτεχνικού εργαστηρίου.
Ο επιστημονικός υπεύθυνος οφείλει να δηλώσει υπεύθυνα ότι δέχεται τον διορισμό του ως επιστημονικά υπεύθυνου και να δηλώσει τις ημέρες και τις ώρες στις οποίες θα βρίσκεται με αυτοπρόσωπη παρουσία στο εν λόγω οδοντοτεχνικό εργαστήριο.
Ο χώρος πρέπει να διαθέτει τον απαραίτητο μηχανολογικό και λοιπό εξοπλισμό σύμφωνα με την υπ’ αριθμ. Υ.Α. Α4β/1016/24-3-1988 (Β΄ 214).
Σε περίπτωση που ο ενδιαφερόμενος είναι νομικό πρόσωπο, δεν πρέπει να έχει κηρυχθεί σε πτώχευση.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
O χώρος θα πρέπει να έχει τις εξής προδιαγραφές, ανάλογα με τον αριθμό των απασχολούμενων: 1. Ελάχιστος χώρος 25 τ.µ. όπου θα απασχολούνται μέχρι 2 άτομα ή 2. Ελάχιστος χώρος 40 τ.µ. όπου θα απασχολούνται μέχρι 4 άτομα ή 3. Ελάχιστος χώρος 70 τ.µ. όπου θα απασχολούνται μέχρι 7 άτομα ή 4. Ελάχιστος χώρος 90 τ.µ. όπου θα απασχολούνται μέχρι 10 άτομα ή 5. Ελάχιστος χώρος 130 τ.µ. όπου θα απασχολούνται μέχρι 15 άτομα ή 6. Ελάχιστος χώρος 160 τ.µ. όπου θα απασχολούνται μέχρι 20 άτομα και 7. Για καθένα απασχολούμενο άτομο πέραν των 20 ατόμων 10 τ.µ. επιπλέον. Στην παραπάνω κλίμακα αναγνωρίζεται µία απόκλιση που δεν υπερβαίνει το 5%.
Ο αιτών να είναι κάτοχος κωδικών TAXISnet.
Ο επιστημονικός υπεύθυνος του εργαστηρίου οφείλει να είναι κάτοχος άδειας ή βεβαίωσης άσκησης επαγγέλματος οδοντοτεχνίτη και εγγεγραμμένος στο μητρώο μελών του Πανελληνίου Συλλόγου Οδοντοτεχνιτών (Π.Σ.Ο.)
Ο επιστημονικά υπεύθυνος πρέπει να είναι πτυχιούχος: α) Οδοντικής Τεχνολογίας Ανώτατου Εκπαιδευτικού Ιδρύματος της χώρας, ή β) Οδοντικής Τεχνολογίας ή Οδοντοτεχνικής Τμήματος Οδοντικής Τεχνολογίας ή Οδοντοτεχνικής του πρώην Α.Τ.Ε.Ι. Αθηνών ή Τ.Ε.Ι. Αθηνών αντίστοιχα, ή γ) πρώην Οδοντοτεχνικής Σχολής Κέντρου Ανώτερης Τεχνικής και Επαγγελματικής Εκπαίδευσης (Κ.Α.Τ.Ε.Ε.) ή Κέντρου Ανώτερης Τεχνικής Εκπαίδευσης (Κ.Α.Τ.Ε.), ή δ) Σχολής ή Τμήματος της αλλοδαπής, των οποίων τα πτυχία έχουν αναγνωριστεί ως ισότιμα και αντίστοιχα ή ισοδύναμα με τα πτυχία οδοντοτεχνίτη ή οδοντικού τεχνολόγου της ημεδαπής, ή ε) κάτοχος άδειας άσκησης επαγγέλματος οδοντοτεχνίτη του ν.1666/1986. Στην περίπτωση που ο ενδιαφερόμενος είναι υπήκοος κράτους-μέλους της Ε.Ε. και έχει αποκτήσει τα επαγγελματικά του προσόντα σε άλλο κράτος -μέλος είτε ως αυτοαπασχολούμενος είτε ως μισθωτός οφείλει να έχουν αναγνωρισθεί τα επαγγελματικά του προσόντα από το αρμόδιο όργανο της χώρας.
Προϋποθέσεις περί μη τέλεσης αξιόποινων πράξεων
Η διαδικασία αφορά στην αναγγελία έναρξης λειτουργίας οδοντοτεχνικών εργαστηρίων από φυσικό ή νομικό πρόσωπο.
Ειδικά για την επικράτεια των Κυκλάδων επιβάλλεται επιπλέον ανταποδοτικό τέλος ύψους 44,02 €, που εισπράττεται από λειτουργούσες αποκεντρωμένες υπηρεσίες στις Περιφερειακές Ενότητες Άνδρου, Θήρας, Κέας-Κύθνου, Μήλου, Μυκόνου, Νάξου, Πάρου, Σύρου και Τήνου, και καταβάλλεται στον ακόλουθο τραπεζικό λογαριασμό: Εθνική Τράπεζα - IBAN: GR1501104690000046954030063. Αρμόδια υπηρεσία για πληροφορίες είναι το Τμήμα Δημόσιας Υγείας Κυκλάδων.
Αντίγραφο ποινικού μητρώου γενικής χρήσης, έκδοσης τελευταίου τριμήνου ή ισοδύναμο έγγραφο, όταν ο αιτών έχει την ιθαγένεια άλλου κράτους - μέλους της Ε.Ε.
Τίτλοι ιδιοκτησίας ή συμφωνητικό μίσθωσης.
Αρχιτεκτονικά σχέδια κατόψεων και τομών των χώρων εις διπλούν υπογεγραμμένα από διπλωματούχο μηχανικό μέλους του Τ.Ε.Ε. και θεωρημένα από λειτουργική άποψη από την αρμόδια Υπηρεσία της Περιφέρειας.
Αντίγραφο του στελέχους της οικοδομικής άδειας (Άδειας Δόμησης), ή και τακτοποίηση ν. 4178/2013 (Α΄ 174) επικυρωμένο από την αρμόδια Υπηρεσία Δόμησης, στην οποία θα πρέπει να αναγράφεται η χρήση του κτιρίου ή του χώρου για την οποία ζητείται η αδειοδότηση ή σε κάθε περίπτωση αυτή που αναγράφεται στην ταυτότητα του κτιρίου σύμφωνα με το άρθρο 5 του ν. 4067/12 (Α΄ 79).
Υπεύθυνη δήλωση (άρθρο 8 του ν. 1599/1986) του ενδιαφερόμενου όπου δηλώνει τον οριζόμενο ως επιστημονικό υπεύθυνο του οδοντοτεχνικού εργαστηρίου
Υπεύθυνη δήλωση του ενδιαφερόμενου (άρθρο 8 του ν. 1599/1986) στην οποία να δηλώνεται ο κατάλογος του μηχανολογικού και λοιπού εξοπλισμού.
Καταστατικό της εταιρείας και τυχόν τροποποιήσεις αυτού, με τα αντίστοιχα ΦΕΚ δημοσίευσής τους και τυχόν τροποποιήσεις αυτών ή Πιστοποιητικά καταχώρισης στα βιβλία εταιρειών του Πρωτοδικείου της έδρας της εταιρείας.
Πιστοποιητικό Εταιρικών Μεταβολών που εκδίδεται για τις ΕΠΕ, ΟΕ, ΕΕ και ΑΕ από την αρμόδια προς τούτο αρχή.
Πιστοποιητικό μη κήρυξης του νομικού προσώπου σε πτώχευση από το αρμόδιο Πρωτοδικείο.
Υπεύθυνη δήλωση (άρθρο 8 του ν. 1599/1986) του επιστημονικά υπευθύνου επικυρωμένη ότι δέχεται το διορισμό του ως επιστημονικά υπεύθυνου και δηλώνει τις ημέρες και τις ώρες στις οποίες θα βρίσκεται με αυτοπρόσωπη παρουσία στο εν λόγω οδοντοτεχνικό εργαστήριο.
Τίτλος σπουδών ημεδαπής σε αντίγραφο ή Απόφαση επαγγελματικής ισοτιμίας από το Αυτοτελές Τμήμα Εφαρμογής Ευρωπαϊκής Νομοθεσίας (Α.Τ.Ε.Ε.Ν.) ή Πτυχίο του εξωτερικού σε αντίγραφο με επίσημη μετάφραση και Πράξη ισοτιμίας και αντιστοιχίας του Ι.ΤΕ. ή του Δ.Ο.Α.Τ.Α.Π.
Αντίγραφο δελτίου αστυνομικής ταυτότητας ή άλλου ισοδύναμου εγγράφου του επιστημονικά υπεύθυνου.
Αντίγραφο δελτίου αστυνομικής ταυτότητας ή άλλου ισοδύναμου εγγράφου του ενδιαφερόμενου (φυσικού ή νομικού προσώπου).
Αντίγραφο άδειας ή βεβαίωσης άσκησης επαγγέλματος οδοντοτεχνίτη για τον επιστημονικά υπεύθυνο.
Νομιμοποιητικά έγγραφα προς υποβολή της αίτησης για λογαριασμό του νομικού προσώπου. Σύσταση Δ.Σ. - αρμοδιότητες - ορισμός νόμιμου εκπροσώπου και αντίστοιχα ΦΕΚ.
Υπεύθυνη δήλωση (άρθρο 8 του ν. 1599/1986) από αδειούχο ηλεκτρολόγο, ο οποίος έχει ανάλογη προς την εγκαταστημένη ισχύ άδεια για τους όρους εγκατάστασης και λειτουργίας των μηχανημάτων, ώστε να διασφαλίζεται η υγεία και η ακεραιότητα των εργαζομένων.
Αναζητείται υπηρεσιακά σε περίπτωση που εκδίδεται από ημεδαπές αρχές. Ελλείψει αντιγράφου ποινικού μητρώου, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο τούτο είναι δυνατόν να αντικατασταθεί από ένορκη βεβαίωση, ή για τα κράτη όπου δεν υφίσταται η ένορκη δήλωση, με υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως.
Αναζητείται υπηρεσιακά σε περίπτωση που εκδίδεται από ημεδαπές αρχές. Ελλείψει αντιγράφου πιστοποιητικού μη κήρυξης σε πτώχευση, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο τούτο είναι δυνατόν να αντικατασταθεί από ένορκη βεβαίωση, ή για τα κράτη όπου δεν υφίσταται η ένορκη δήλωση, με υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως.
Η θεώρηση πραγματοποιείται ενδοϋπηρεσιακά.
Διεύθυνση Δημόσιας Υγείας / Τμήμα Υπηρεσιών και Επαγγελμάτων Υγείας της οικείας Περιφέρειας
Άρση περιορισμών. Τροποποίηση: ν. 4461/2017 (Α΄ 38) άρθρο 43 - Τροποποίηση παρ. ΙΒ΄ άρθρου 1 του ν. 4093/2012 (Δυνατότητα υποβολή αίτησης σε φυσικά και νομικά πρόσωπα).
Οδοντοτεχνικό επάγγελμα - Οδοντοτεχνικά εργαστήρια και άλλες διατάξεις.
Επαγγελματικά Δικαιώματα Πτυχιούχων Τμήματος Οδοντοτεχνικής.
Καθορισμός διοικητικών διαδικασιών και των αντίστοιχων εντύπων τους που διεκπεραιώνονται και μέσω των ΚΕΠ. Τροποποιήσεις: - Κ.Υ.Α. Υ3β/ΓΠ/οικ.35578/2013 (Β΄ 1011) - Τροποποίηση των Κ.Υ.Α. Υ3β/ΓΠ/οικ.64432/2011 και ΔΙΑΔΠ/A1/13310/2002 - K.Y.A. Υ3β/ΓΠ/οικ.64432/2011 (Β΄ 1394) - Τροποποίηση της Κ.Υ.Α. ΔΙΑΔΠ/A1/13310/2002.
Ρυθμίσεις Υπουργείου Υγείας και άλλες διατάξεις. Τροποποίηση: ν. 4272/2014 (Α΄ 145) άρθρο 46 - Τροποποίηση άρθρου 1 του ν. 4208/2013 (Συστέγαση επιχειρήσεων Πρωτοβάθμιας Φροντίδας Υγείας). Τροποποίηση: ν.5007/2022 (Α΄241) άρθρο 82 (Συστέγαση ιδιωτικών φορέων παροχής υπηρεσιών Πρωτοβάθμιας Φροντίδας Υγείας)
Προδιαγραφές χώρου εγκατάστασης οδοντοτεχνικού εργαστηρίου και εξοπλισμός. Τροποποίηση: υ.α. Α4β/4848/89 (Β΄852) Τροποποίηση άρθρων 2 και 3 της Α4β/1016 υ.α. Τροποποίηση: υ.α. Α4/3994/1990 (Β΄645) Τροποποίηση πρώτου εδάφιου της παρ. 2 του άρθρου 3 της Α4β/1016 υ.α.
Σύσταση επιτροπής αδειοδότησης και ελέγχου οδοντοτεχνικών εργαστηρίων.
Συστέγαση ιδιωτικών φορέων παροχής υπηρεσιών Πρωτοβάθμιας Φροντίδας Υγείας - Τροποποίηση άρθρου 1 ν. 4208/2013
Απλούστευση της αδειοδότησης για την άσκηση οικονομικής δραστηριότητας - Επέκταση απαλλαγής πιστοποιητικού ενεργητικής πυροπροστασίας. Κατάργηση του πιστοποιητικού (ενεργητικής) πυροπροστασίας που προβλέπετε ως δικαιολογητικό στην υπό στοιχεία Υ3β/ΓΠ/οικ.35578/2013 (Β΄1011) ΚΥΑ
Μετά την παρέλευση άπρακτης της τρίμηνης προθεσμίας, ο ενδιαφερόμενος λειτουργεί το εν λόγω εργαστήριο ελεύθερα (άρθρο 3 του ν. 3919/2011, Α΄ 32). Ο ενδιαφερόμενος, στην περίπτωση της σιωπηρής έγκρισης, μπορεί να ζητήσει τη σχετική βεβαίωση λειτουργίας από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει την Αίτηση - Υπεύθυνη Δήλωση με συνημμένα τα απαιτούμενα δικαιολογητικά στο Γραφείο Πρωτοκόλλου της οικείας Περιφέρειας ή στα ΚΕΠ-ΕΚΕ.
Στέλεχος των Τεχνικών Υπηρεσιών της οικείας Περιφερειακής Ενότητας ελέγχει τα δικαιολογητικά που αφορούν τις κτιριακές προϋποθέσεις ότι πληρούν τις νόμιμες προϋποθέσεις όπως αυτές ορίζονται από την κείμενη νομοθεσία. Σε περίπτωση που δεν πληρούνται οι προϋποθέσεις που ορίζονται στην κείμενη νομοθεσία και ως εκ τούτου δεν προκύπτει η απαιτούμενη θεώρηση, στέλεχος των Τεχνικών Υπηρεσιών της οικείας Περιφερειακής Ενότητας σημειώνει τις παρατηρήσεις του επί των σχεδίων.
Η Επιτροπή Ελέγχου της οικείας Περιφερειακής Ενότητας διενεργεί τον επιτόπιο έλεγχο στον υπό ίδρυση επαγγελματικό χώρο.
Στέλεχος του Γραφείου Πρωτοκόλλου της Διεύθυνσης Δημόσιας Υγείας ή του ΚΕΠ-ΕΚΕ παραλαμβάνει και πρωτοκολλεί την Αίτηση - Υπεύθυνη Δήλωση με τα συνημμένα απαιτούμενα δικαιολογητικά και χορηγεί τον αριθμό πρωτοκόλλου στον ενδιαφερόμενο ή τη Βεβαίωση Υποβολής Αιτήματος κατ’ αντιστοιχία (Γραφείου Πρωτοκόλλου της Διεύθυνσης Δημόσιας Υγείας / ΚΕΠ-ΕΚΕ) και στη συνέχεια τα διαβιβάζει στη Διεύθυνση Δημόσιας Υγείας, ώστε να χρεωθούν στον κατά λόγο αρμόδιο υπάλληλο.
Ο ενδιαφερόμενος υποβάλλει ηλεκτρονικά την Αίτηση - Υπεύθυνη Δήλωση με τα απαιτούμενα δικαιολογητικά στο portal eugo ή στο gov.gr (για τις Περιφέρειες που έχουν ενταχθεί).
Στέλεχος του τμήματος Επαγγελμάτων Υγείας ελέγχει την πληρότητα και την ορθότητα των δικαιολογητικών. Εφόσον διαπιστωθούν ελλείψεις επί της αίτησης στέλεχος του τμήματος συντάσσει σχέδιο εγγράφου με τις ελλείψεις που διαπιστώθηκαν και το προωθεί στην ιεραρχία για υπογραφή με σκοπό να αποσταλεί στον ενδιαφερόμενο.
Όταν ο φάκελος είναι πλήρης και ορθός, στέλεχος του τμήματος Επαγγελμάτων Υγείας συντάσσει διαβιβαστικό με συνημμένα τα δικαιολογητικά που αφορούν τις κτιριακές προϋποθέσεις ώστε να αποσταλούν στις Τεχνικές Υπηρεσίες της οικείας Περιφερειακής Ενότητας.
Όταν προκύψει η θεώρηση (σφράγιση και υπογραφή) των δικαιολογητικών που άπτονται των κτιριακών προϋποθέσεων, στέλεχος των Τεχνικών Υπηρεσιών θεωρεί τα σχέδια και τα διαβιβάζει στο αρμόδιο στέλεχος του τμήματος Επαγγελμάτων Υγείας.
Στέλεχος του τμήματος Επαγγελμάτων Υγείας ενημερώνει την γραμματεία της Επιτροπής Ελέγχου της οικείας Περιφερειακής Ενότητας για την ολοκλήρωση των διοικητικών ελέγχων.
Σε περίπτωση που η Έκθεση Ελέγχου δεν αποτυπώνει ευρήματα, στέλεχος του τμήματος Επαγγελμάτων Υγείας συντάσσει σχέδιο Βεβαίωσης Έναρξης Λειτουργίας και το προωθεί στην ιεραρχία για υπογραφή.
Στέλεχος του τμήματος Επαγγελμάτων Υγείας αποστέλλει στον ενδιαφερόμενο την Βεβαίωση Έναρξης Λειτουργίας του εργαστηρίου και αρχειοθετεί τα σχετικά έγγραφα στο αρχείο που διατηρεί το τμήμα Επαγγελμάτων Υγείας.
Σε περίπτωση που η Έκθεση Ελέγχου έχει ευρήματα, στέλεχος του τμήματος Επαγγελμάτων Υγείας συντάσσει σχέδιο εγγράφου με τα ευρήματα που προέκυψαν από την Έκθεση Ελέγχου το υπογράφει με σκοπό να ενημερωθεί ο ενδιαφερόμενος. Σε αυτό το σημείο της διαδικασίας, ο ενδιαφερόμενος δεν έχει δικαίωμα να λειτουργήσει το εργαστήριο και για να αποκτήσει το εν λόγω δικαίωμα οφείλει να υποβάλλει εκ νέου το σύνολο των δικαιολογητικών.
Διαβίβαση φακέλου στις Τεχνικές Υπηρεσίες της οικείας Περιφερειακής Ενότητας
Έλεγχος νομιμότητας κτιριακών προϋποθέσεων
Σύνταξη Βεβαίωσης Έναρξης Λειτουργίας & Υπογραφή
Ηλεκτρονική Υποβολή Αίτησης και Δικαιολογητικών